ཚོགས་ཐེངས་དང་པོར་བོད་ལྗོངས་སྤྱི་ཚོགས་ཚན་རིག་ཁང་གི་ཞིབ་འཇུག་པ་དོན་གྲུབ་ལྷ་རྒྱལ་ལགས་ཀྱིས་མདོ་འཛིན་བྱས་ཤིང་།ཐོག་མར་སི་ཁྲོན་སློབ་ཆེན་ཀྲུང་གོའི་བོད་རིག་པ་ཞིབ་འཇུག་ཚན་ཁག་གི་ཧོ་ཝེ་ལགས་ཀྱིས་ལོ་ངོ་དུ་མའི་རིང་ལ་བོད་ཀྱི་ནུབ་ཕྱོགས་སུ་རྡོ་བརྩིགས་དུར་ཁུང་དང་རྡོ་སྤུངས་བང་སོ།རྡོ་ཡི་དུར་ཁུང་།གསེར་གྱི་ཞལ་འབགཤིང་བཟོས་རོ་སྒམ།ལི་བཟོས་ཡོ་བྱད།དར་གོས་དང་ཇ་ལ་སོགས་པའི་རིག་དངོས་མང་པོ་ཞིག་རྙེད་པ་ལས་ལོ་རྒྱུས་ཡིག་ཆ་དང་གནའ་རྫས་དཔྱད་ཞིབ་ཀྱི་འབྲས་བུ་གཉིས་གཤིབ་བསྡུར་བྱས་ནས་དཔྱད་ན་སངས་རྒྱས་ཆོས་ལུགས་མ་དར་བའི་སྔོན་རོལ་དུ་ཞང་ཞུང་རིག་གནས་ཀྱི་ཁྱད་ཆོས་ཤིག་མངོན་པར་མ་ཟད་འབྲེལ་བ་དམ་ཟབ་ཡོད་པ་རྟོགས་ཐུབ།དེ་དག་ཆེས་འཕྱི་ནའང་སྤྱི་ལོ་སྔོན་གྱི་ལོ་ངོ་ཆིག་སྟོང་ཙམ་གྱི་སྔ་གཞུག་ཏུ་ཡུལ་གྲུ་འདིར་ཞང་ཞུང་ཤེས་རིག་གི་ལྟེ་བ་ཞིག་ཡིན་པ་ཤེས་ཐུབ་ཅེས་དཔྱད་གཏམ་སྒྲོགས་སྦྱངས་བྱས།